S-269/2022

Mál þetta, sem þingfest var og dómtekið fimmtudaginn 25. ágúst sl., er höfðað með ákæru lögreglustjórans á Suðurlandi þann 13. júní sl., á hendur J-kk-þgf L-kk-þgf S-kk-þgf, [...], fyrir umferðarlagabrot með því að hafa, aðfaranótt föstudagsins 25. mars 2022, ekið bifreiðinni [...] um Suðurlandsveg við Arnberg í Sveitarfélaginu Árborg, sviptur ökurétti ævilangt og óhæfur til að stjórna bifreiðinni örugglega vegna áhrifa amfetamíns (365 ng/ml).

Telst brot ákærða varða við 1. mgr. 58. gr. og 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 6. júlí sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði átta sinnum áður sætt refsingu. Þann 27. desember 2014 var ákærða gerð sekt vegna ölvunaraksturs og akstur undir áhrifum fíkniefna og hann jafnframt sviptur ökurétti tímabundið. Þann 5. febrúar 2015 var ákærða gerð sekt vegna aksturs undir áhrifum fíkniefna og hann jafnframt sviptur ökurétti tímabundið. Var þar um að ræða hegningarauki við áðurgreinda viðurlagaákvörðun. Þann 3. maí 2017 var ákærða gerð sekt vegna akstur undir áhrifum fíkniefna og hann enn sviptur ökurétti tímabundið. Þann 16. september 2020 var ákærða meðal annars fundinn sekur um akstur undir áhrifum fíkniefna og honum gert að sæta fangelsi í 30 daga, auk þess sem hann var sviptur ökurétti ævilangt. Að öðru leyti hefur sakaferill ákærða ekki áhrif við ákvörðun refsingar í máli þessu. Ákærði er nú fundinn sekur um akstur undir áhrifum fíkniefna og er það brot hans nú ítrekað í þriðja sinn.

Refsing ákærða er hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 120.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 10 daga. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að árétta ævilanga sviptingu ökuréttar ákærða. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem nemur samkvæmt framlögðu yfirliti lögreglu samtals 103.861 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf L-kk-nf S-kk-nf, sæti fangelsi í 60 daga.

Ákærði greiði jafnframt 120.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 10 daga.

Ákærði er sviptur ökurétti ævilangt.

Ákærði greiði sakarkostnað,103.861 krónu.

S-kvk-nf I-kvk-nf.